proxectonos/corpus_dominio_legal_administrativo_tmp huggingface dataset:
06/10/2020 | Administración LocalMunicipal
Santiago de Compostela
Sección Municipal de Contratación
Anuncio de información pública (Negociado de Servizos básicos, mercados e transportes)

Polas persoas que logo se relacionan solicítase o cambio de titularidade e a expedición dun título provisorio, ao seu favor, das unidades de enterramento do Cemiterio Municipal de Boisaca que en cada caso se indica: A documentación aportada aos expedientes non é suficiente para acreditar que os solicitantes son os únicos herdeiros dos titulares, polo que, a petición destes, iníciase expediente de cambio de titularidade e expedición dun título provisorio conforme ao previsto no artigo 27 do Regulamento do cemiterio municipal de Santiago de Compostela (BOP de A Coruña do 4 de marzo de 2000). O que se fai público aos efectos de que as persoas que podan ter a condición de herdeiros dos/das titulares de ditas sepulturas ou aqueles que demostren un interese lexítimo, se podan persoar nos expedientes (indicando o seu número) e reclamar os dereitos que lles podan corresponder sobre a titularidade das ditas sepulturas, no prazo de QUINCE DÍAS, contados a partires do seguinte ao de publicación deste anuncio. O expediente tramítase no negociado de servicios básicos, mercados e transportes. (r./ Salvador Allende, nº 6. Tlfno.: 981 542324). Santiago de Compostela, 28 de setembro de 2020 O ALCALDE Asdo.: Xosé A. Sánchez Bugallo
06/10/2020 | Administración LocalMunicipal
Arteixo
Secretaría Xeral
Publicación da declaración de bens patrimoniais e de participación en sociedades antes da toma de posesión de Dna. Susana Lebón Rivas

En cumprimento do establecido no artigo 75.7 da lei 7/1985, do 2 de abril, reguladora das bases do réxime local, faise pública, a declaración inicial de incompatibilidades e actividades económicas e as de bens patrimoniais e de participación en sociedades de todo tipo, con ocasión e antes da toma de posesión da Concelleira, Dna. Susana Lebón Rivas, electa nas pasadas eleccións locais do 26 de Maio do 2019, atopándose depositada na Secretaría Xeral e exposta na páxina web do Concello: Asina dixitalmente na data do documento electrónico (30 de Setembro do 2020).- O Alcalde-Presidente do Concello de Arteixo Pierino Guals Madarieta
06/10/2020 | Administración LocalMunicipal
Arteixo
Secretaría Xeral
Aprobación inicial das bases reguladoras do Programa de concesión de subvencións para a mellora da accesibilidade: instalacións de ascensores e eliminación de barreiras arquitectónicas nos edificios residenciais colectivos do municipio

O Pleno da Corporación Municipal, na sesión ordinaria de data 29 de setembro de dous mil vinte, aprobou, entre outros, o seguinte acordo: Aprobación inicial das bases reguladoras do Programa de concesión de subvencións para a mellora da accesibilidade: instalacións de ascensores e eliminación de barreiras arquitectónicas nos edificios residenciais colectivos do municipio. Procede a exposición pública por un prazo de trinta días, mediante inserción do presente edicto no Boletín Oficial da Provincia, así como no taboleiro de edictos do Concello e na sede electrónica do Concello de Arteixo. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto íntegro das bases reguladoras citadas. Asina dixitalmente na data do documento electrónico (01/10/2020). Moises Carlos Moreno de Tejada Orra (Concelleiro de Promoción Económica)
06/10/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 29 de setembro de 2020 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Mañón (expediente IN407A 2019/249-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada substitución CTC Porto de Bares por CTI, no concello de Mañón (expediente IN407A 2019/249-1), por resolución desta xefatura territorial, do 3 de setembro de 2020, a favor da entidade beneficiaria UFD Distribución Electricidad, SA, con enderezo en avenida de Arteixo, 171, 15008 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 19 de novembro de 2020 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Mañón, deducida da que se someteu a información pública no DOG do 10.03.2020, no BOP do 24.02.2020 e no xornal La Voz de Galicia do 02.03.2020, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 29 de setembro de 2020 Isidoro Martínez Arca Xefe Territorial da Coruña
13/10/2020 | Administración LocalMunicipal
Rianxo
Secretaría
P. A. 216/2020 B

ANUNCIO O día 23/09/2020 (RE no Concello n.º 3597) recibiuse un requirimento do Xulgado Contencioso-Administrativo n.º 1 de Pontevedra en relación coa tramitación do procedemento abreviado 0000216/2020 B, sendo demandado o Concello de Rianxo por Antonio Vicente Inchaustegui Errazkin. Para os efectos de dar cumprimento á Resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer en autos, no prazo de nove días, segundo dispón o artigo 49 da Lei 29/1998, do 13 de xullo, reguladora da Xurisdición Contencioso-Administrativa. En Rianxo, a 6 de outubro de 2020. O alcalde Adolfo F. Muíños Sánchez
13/10/2020 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Lista provisional de persoas admitidas e excluídas ao proceso selectivo para elaborar unha lista de persoal temporal para postos de técnico especialista en xestión

ANUNCIO RESOLUCIÓN NÚMERO 29927/2020 DO 02/102020 POLA QUE SE APROBA A LISTA PROVISIONAL DE PERSOAS ADMITIDAS E EXCLUÍDAS ÁS PROBAS SELECTIVAS PARA ELABORAR UNHA LISTA DE ASPIRANTES A NOMEAMENTOS COMO FUNCIONARIOS INTERINOS E/OU CONTRATACIÓNS LABORAIS TEMPORAIS PARA POSTOS DE TÉCNICO ESPECIALISTA EN XESTIÓN Por resolución número 29927, do 2 de outubro de 2020, que se transcribe a continuación, o presidente da Deputación Provincial da Coruña, D. Zbigniew Jozef Quisnia Negrie, aprobou a lista provisional de admitidos e excluídos ás probas selectivas para a selección de persoal funcionario interino e/ou laboral temporal para postos de técnico especialista en xestión: “Rematado o prazo de presentación de solicitudes para participar nas probas selectivas convocadas no BOP n.º 104, do 9 de xullo de 2020, para a elaboración dunha lista de aspirantes a posibles nomeamentos como persoal funcionario interino e/ou laboral temporal para postos de técnico especialista en xestión (grupo B) e tendo en conta as bases da convocatoria, que foron aprobadas pola Xunta de Goberno do 19 de xuño de 2020, ao amparo do artigo 34 da Lei 7/1985, de 2 de abril, de bases de réxime local, RESOLVO: Aprobar a lista provisional de admitidos e excluídos ás ditas probas selectivas que de seguido se relacionan e dispoñer a súa publicación no Boletín Oficial da Provincia, fixándose un prazo de dez días hábiles, contados a partir do seguinte ao da publicación, para presentar reclamación ou poder emendar o defecto que motive a exclusión. Así mesmo, aqueles aspirantes que detecten erros na consignación dos seus datos persoais poderán manifestalo no dito prazo. Os aspirantes que dentro do prazo sinalado non subsanen a exclusión ou non aleguen a omisión xustificando o seu dereito a ser incluídos na relación de admitidos serán definitivamente excluídos da realización das probas. A Coruña, 2 de outubro de 2020. O PRESIDENTE O SECRETARIO PDFR 26013/2019 do 29/07/2019 O DEPUTADO Antonio Leira Piñeiro José Luis Almau Supervía
13/10/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Corrección de erros. Acordo do 21 de xullo de 2020 polo que se somete a información pública a solicitude de autorización administrativa dunha instalación de distribución eléctrica en Dumbría (IN407A 2020/102-1)

CORRECCIÓN de erros. Acordo do 21 de xullo do 2020, da Xefatura Territorial da Coruña, polo que se somete a información pública a solicitude de autorización administrativa previa, de construción e de explotación dunha instalación de distribución eléctrica no concello de Dumbría (expediente-e.: IN407A 2020/102-1) Advertidos erros no citado acordo publicado no Boletín Oficial da Provincia núm.118, do 29 de xullo de 2020, cómpre facer a seguinte corrección: No anuncio número 2020/5045, onde dí: “ Acordo do 21 de xullo do 2020 da Xefatura Territorial da Coruña, polo que se somete a información pública a solicitude de autorización administrativa previa, de construción e de explotación dunha instalación de distribución eléctrica no concello de Dumbría (expediente-e.: IN407A 2020/102-1)”, debe dicir: “ Acordo do 21 de xullo do 2020 da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Dumbría (expediente-e.: IN407A 2020/102-1)”. No anuncio número 2020/5045, onde di: “Solicitante: Naturgy Wind, S. L. U.“, debe dicir: “Solicitante: Red Eléctrica de España, S. A.” A Coruña, 30 de setembro de 2020. Isidoro Martínez Arca Xefe territorial da Coruña Disposición transitoria terceira Decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia.
13/10/2020 | Administración LocalMunicipal
Vilarmaior
Secretaría - Intervención
Aprobación de padróns da taxa SAF de agosto 2020

ANUNCIO Aprobación de padróns fiscais Mediante Decretos da Alcaldía de data do 06 de outubro de 2020 aprobouse o padrón fiscal da taxa pola prestación do servizo de axuda no fogar, en libre concorrencia e de dependencia, correspondentes ao mes de agosto de 2020, por importe de 1.056,65 euros e 2.195,96 euros respectivamente, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 06 de outubro de 2020. O ALCALDE Carlos Vázquez Quintián
13/10/2020 | Administración LocalMunicipal
A Capela
Anuncio de aprobación inicial da Ordenanza municipal reguladora das axudas de emerxencia social

ANUNCIO DE APROBACIÓN INICIAL Aprobada inicialmente a “Ordenanza municipal reguladora das axudas de emerxencia social”, por Acordo do Pleno de data 9 de outubro de 2020, de conformidade cos artigos 49 e 70.2 da Lei 7/1985, do 2 de abril, Reguladora das Bases de Réxime Local, e 56 do Texto Refundido de Réxime Local, sométese a información pública polo prazo de trinta días, a contar dende o seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados no portal de transparencia da sede electrónica deste Concello: http://concellodacapela.sedelectronica. gal. No caso de non presentarse reclamacións no citado prazo, entenderase definitivamente aprobado o Acordo de aprobación da mencionada ordenanza. A Capela, 9 de outubro de 2020. O alcalde Manuel Meizoso López
13/10/2020 | Administración LocalMunicipal
Rianxo
Secretaría
Procedemento abreviado 327/2020

O día 23/09/2020 (RE no Concello nº. 3587) recibiuse un requirimento do Xulgado Contencioso-Administrativo Nº 1 de Santiago de Compostela en relación coa tramitación do procedemento Abreviado 0000327/2020, sendo demandado o Concello de Rianxo por Henry Joseph Clape Ornedo. Para os efectos de dar cumprimento á Resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso - Administrativa. En Rianxo, a 6 de outubro de 2020 O alcalde, Adolfo F. Muíños Sánchez
13/10/2020 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de outubro de 2020

EDICTO Por Decreto da Alcaldía de data 02 de outubro aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de outubro de 2020. Conforme ó disposto no artigo 102.3 da Lei 58/2003, do 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 5 de outubro de 2020 ó 15 de decembro de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas Ordenanzas Fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, a 6 de outubro de 2020. O alcalde Manuel Ruiz Rivas
13/10/2020 | Administración LocalMunicipal
Carballo
Anuncio de aprobación inicial da modificación da Ordenanza das PPCPNT do Ciclo Integral da Auga

ANUNCIO Ordenanza reguladora das prestacións patrimoniais de carácter público non tributarias do Ciclo Integral da Auga. Modificación. Aprobación inicial O Pleno da Corporación, en sesión ordinaria celebrada en data 28/09/2020, adoptou, entre outros, o acordo de aprobación inicial da modificación da Ordenanza reguladora das prestacións patrimoniais de carácter público non tributarias do Ciclo Integral da Auga do Concello de Carballo. Mediante este anuncio dase ao expediente a tramitación e publicidade preceptiva, consonte ao previsto no art.49 da Lei 7/1985, do 2 de abril, de bases do réxime local, expoñéndose ao público por un prazo de TRINTA DÍAS hábiles, a contar desde o día seguinte ao da inserción do anuncio do acordo plenario de aprobación inicial no Boletín Oficial da Provincia, durante os cales os interesados poderán examinar o expediente e formular cantas alegacións estimen oportunas, transcorrido o cal, se non se tiveran presentado alegacións, o acordo se entenderá definitivamente aprobado, sen precisar de novo acordo plenario, e entrará en vigor unha vez transcorrido o prazo establecido no art.65.2 da Lei 7/1985. Carballo, 5 de outubro do 2020. O alcalde Evencio Ferrero Rodríguez
13/10/2020 | Administración LocalMunicipal
As Somozas
Aprobación inicial de ordenanza fiscal

ANUNCIO DE APROBACIÓN PROVISIONAL O Pleno deste Concello, en sesión ordinaria celebrada o día 23 de setembro de 2020, acordou a aprobación da Ordenanza fiscal da taxa polos servizos facultativos que se presten en obras municipais. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, sométese o expediente a información pública polo prazo de trinta días, a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido o prazo non se presentaron reclamacións, considerarase aprobado definitivamente devandito Acordo. As Somozas, 5 de outubro de 2020. O alcalde Asdo.: Juan Alonso Tembrás
05/02/2020 | Administración LocalMunicipal
Oleiros
Urbanismo
Anuncio de exposición pública

Mediante a Resolución da Alcaldía número 253 do 23 de xaneiro de 2019, acordouse aprobar inicialmente o CAMBIO DE SISTEMA DE COOPERACIÓN A COMPENSACIÓN PARA O DESENVOLVEMENTO DO SECTOR DE SOLO URBANIZABLE SUD-5 “ICARIA IV”, en Perillo. De conformidade co artigo 285.3 do Decreto 143/2016, do 22 de setembro, que aproba o Regulamento da Lei 2/2016 do solo de Galicia, o expediente estará exposto ao público na Área de Urbanismo do Concello de Oleiros, das 8.30 ás 14.00 horas, polo prazo DUN MES, para os efectos de presentación das alegacións que se consideren oportunas. Oleiros, 30 de xaneiro de 2019. O Alcalde-Presidente, Asdo.: Ángel García Seoane.
05/02/2020 | Administración de JusticiaJuzgados de Primera Instancia
1ª Instancia 8 A Coruña
Notificación de sentencia xuizo verbal 102/2019

Alejandro Cristian Liebana Gasos, letrado da administración de xustiza do Xulgado de Primeira Instancia Núm.8 da Coruña, fago saber que no XUIZO VERBAL 102/19 ditouse Sentenza num.18/2020 de 23/01/2020 que non pude ser notificada á interviniente con CIF B70481452. A dita resolución procesual atópase na oficina xudicial deste órgano (r/ Monforte s/n; 4.ª planta na Coruña) onde a interesada poderá ter coñecemento íntegro do acto. Contra a dita resolución non pode interpor recurso ningún consonte co establecido na Lei de Axuizamento civil (LAC). Expido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 31 de xaneiro do 2020. Alejandro Cristian Liebana Gasos O letrado da administración de xustiza.
05/02/2020 | Administración LocalMunicipal
Lousame
Anuncio da convocatoria de selección de persoal para bolsa emprego SAF dependencia

ANUNCIO Por resolución desta Alcaldía núm.37/2020, do 3 de febreiro, resolveuse a aprobación das bases da convocatoria para a constitución dunha BOLSA DE TRABALLO de AUXILIARES DE AXUDA NO FOGAR do Concello de Lousame e coa finalidade de substitución de postos de traballo da categoría convocada pola concorrencia dalgunha das causas previstas na base primeira. O sistema de selección é o concurso. O prazo de presentación de instancias é de DEZ (10) días hábiles, contados desde o seguinte ao da publicación do último anuncio da convocatoria. As bases completas poden consultarse no taboleiro de anuncios do Concello de Lousame ou na súa páxina web (http://www.concellodelousame. gal) En Lousame, a 3 de febreiro de 2020. A alcaldesa M.ª Teresa Villaverde Pais
05/02/2020 | Administración LocalMunicipal
Mugardos
Aprobación definitiva da modificación de créditos MC 01/2020

EDICTO O Pleno do Concello, en sesión extraordinaria e urxente do 10 de xaneiro de 2020, aprobou inicialmente o expediente de modificación de créditos MC 01/2020, de crédito extraordinario, financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución, que se tramita dentro do vixente orzamento deste Concello, prorrogado de 2017. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos, 4 de febreiro de 2020. O alcalde Juan Domingo de Deus Fonticoba
05/02/2020 | Administración LocalMunicipal
Pontedeume
Publicacións anuncio padrón servizo de axuda no fogar, outubro 2019

Mediante Decreto de Alcaldía Nº 15/2020, de 17 de xaneiro de 2020, aprobáronse os padróns/matrículas de: · Prezo Público pola Prestación do Servizo de Axuda a Domicilio de Libre Concorrencia · Prezo Público pola Prestación do Servizo de Axuda a Domicilio Dependencia correspondentes ao mes de outubro 2019, con expresión dos datos identificativos dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, de 1 de outubro, de Procedemento Administativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os contribuíntes e, en xeral, as persoas interesadas, poderán interpor os seguintes recursos: - Recurso de Reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso - Recurso Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. Pontedeume, 24 de xaneiro de 2020 O ALCALDE DON BERNARDO FERNÁNDEZ PIÑEIRO
05/02/2020 | Administración LocalMunicipal
Monfero
Anuncio oferta de emprego público 2019

En cumprimento do artigo 91 da Lei 7/1985, de 2 de abril, reguladora das Bases de Réxime Local e artigo 70 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, o Sr. Alcalde deste Concello, por resolución de data 30 de decembro de 2019, aprobou a Oferta de Emprego Público para o ano 2019, que comprende a praza que a continuación se indica: Esta oferta de emprego publico executarase no prazo improrrogable de tres anos. Monfero, 27 de xaneiro de 2020. O Alcalde Andrés Feal Varela.
05/02/2020 | Administración LocalMunicipal
Rianxo
Tesourería - Recadación
Delegación na Deputación Provincial da Coruña das competencias para a instrución e recadación dos expedientes sancionadores de tráfico, e a xestión, inspección e recadación da taxa pola utilización privativa ou aproveitamentos especiais

ANUNCIO Delegación na Deputación Provincial da Coruña das competencias para a instrución e recadación dos expedientes sancionadores de tráfico, e a xestión, inspección e recadación da taxa pola utilización privativa ou aproveitamentos especiais Adoptado acordo de Pleno en sesión ordinaria celebrada o 30/01/2020, e de acordo ao regulado no art.7 do Texto Refundido da Lei Reguladora das Facendas Locais (TRLRFL) sobre a delegación de competencias e de conformidade co disposto no artigo 106.3 da Lei 7/1985, do 2 de abril, Reguladora das Bases do Réxime Local, publícase a aprobación polo Pleno municipal da Delegación na Deputación Provincial da Coruña das competencias para a instrución e recadación dos expedientes sancionadores de tráfico, e a xestión, inspección e recadación da taxa pola utilización privativa ou aproveitamentos especiais, e que unha vez aceptado polo órgano correspondente de goberno da DIPUTACION publicarase no Boletín da Comunidade Autónoma para o seu xeral coñecemento. Rianxo, 31 de XANEIRO de 2020. O alcalde Asdo.: Adolfo F. Muíños Sánchez
05/02/2020 | Administración LocalMunicipal
Narón
Secretaría
Listado provisorio de admitidos/as e excluídos/as para a provisión dunha praza de traballador/ora social

A alcaldía do concello en data 30.01.2019 adoptou a seguinte resolución: Rematado o prazo de presentación de instancias para tomar parte no proceso selectivo para a provisión dunha praza de traballador/ora Social, publicada no BOE nº 313, de 30 de decembro de 2.019, esta alcaldía, en uso das atribucións conferidas pola lexislación vixente RESOLVE: PRIMEIRO.- Aprobar a lista provisoria de admitidos/as e excluídos/as para tomar parte no proceso selectivo para a provisión de 1 praza de Traballador/ora social: Ninguén SEGUNDO.- Outorgar un prazo de dez dias, contados a partires do seguinte á inserencia desta resolución no BOP, a efectos de reclamacións. Narón, 31 de xaneiro de 2020. A ALCALDESA MARIAN FERREIRO DÍAZ
05/02/2020 | Administración LocalMunicipal
Sada
Servizos Económicos
Aprobación definitiva do orzamento 2020

Aprobación definitiva do orzamento 2020 Na sesión plenaria celebrada o día 28 de novembro de 2019, a Corporación Municipal acordou aprobar inicialmente o orzamento xeral e o cadro de persoal para o exercizo 2020. O expediente expúxose ao público mediante anuncio publicado no BOP n.º 231, con data 4 de decembro de 2019. A Corporación Municipal, en sesión celebrada o 30 de xaneiro de 2020, acordou desestimar as reclamacións presentadas e aprobar definitivamente o orzamento xeral e o cadro de persoal para o exercicio 2020. En aplicación do establecido no artigo 112 da Lei 7/1985, do 2 de abril, reguladora das bases do réxime local, artigo 169 do Texto refundido da Lei reguladora das facendas locais, aprobado por R. D. lexislativo 2/2004, do 5 de marzo, e artigo 20 do R. D. 500/1990, do 20 de abril, polo que se desenvolve parcialmente a Lei reguladora das facendas locais, procédese a publicar o orzamento 2020 deste Concello, que presenta o seguinte resumo por capítulos: En aplicación do establecido no artigo 127 do Texto refundido de disposicións legais vixentes en materia de réxime local, aprobado por R. D. lexislativo 781/1986, do 18 de abril, procédese á publicación íntegra do cadro de persoal: A) PERSOAL FUNCIONARIO: H. E.: habilitación estatal A. P.: Agrupacións profesionais B) PERSOAL LABORAL FIXO: C) PERSOAL EVENTUAL: De acordo co disposto no artigo 171 do Texto refundido da Lei reguladora das facendas locais e no artigo 46.1 da Lei 29/1998, do 13 de xullo, reguladora da xurisdicción contencioso-administrativa, contra o presente acordo poderá interpoñerse directamente recurso contencioso-administrativo, no prazo de dous meses a contar dende o día seguinte ao da publicación do presente anuncio. Sada, 31 de xaneiro de 2020. O alcalde Óscar Benito Portela Fernández
05/02/2020 | Administración LocalMunicipal
Mugardos
Composición mesa de contratación permanente do órgano de contratacióni pleno do Concello de Mugardos

Polo Pleno da Corporación, en sesión ordinaria celebrada o día 29 de xaneiro de 2020, acordouse establecer a composición da Mesa de Contratación Permanente do órgano de contratación Pleno do Concello de Mugardos, adoptándose o acordo que de seguido se transcribe: “1.- Establecer a composición da Mesa de Contratación Permanente do órgano de contratación Pleno do Concello de Mugardos, respecto dos seguintes procedementos de contratación a que se refire o artigo 326.1 da Lei 9/2017: -aberto -aberto simplificado -aberto simplificadisimo do artigo 159.6 -restrinxido -diálogo competitivo -licitación con negociación -asociación para a innovación -procedementos negociados fundamentados en imperiosa urxencia prevista na letra b.1 do artigo 168 De maneira que a composición da Mesa de Contratación Permanente do órgano de contratación Pleno do Concello de Mugardos queda integrada polas seguintes persoas: PRESIDENTE/A: Juan Domingo de Deus Fonticoba.1ª Suplente: Begoña Roldós Iglesias.2º Suplente: José Miguel Mahía Prados -O/A secretario/a da Corporación ou funcionario que o/a substitúa. -O/A interventor/a municipal ou funcionario/a que o/a substitúa. -O/A arquitecto/a técnico/a municipal. SECRETARIO/A: Un/unha funcionario/a do Concello. Titular: Suren Ventsislav Socias Gacen. Suplente: Jose Edwin Margotan Buratti.2.- Dispoñer a publicación do presente acordo no perfil de contratante, de conformidade co artigo 326.3 e disposición adicional segunda, 7 da Lei 9/2017.3.- Publicar ademais, para dar maior difusión, a composición da Mesa de contratación no Boletín Oficial de la Provincia.” Mugardos, 31 de xaneiro de 2020 O ALCALDE ASDO. JUAN DOMINGO DE DEUS FONTICOBA
05/02/2020 | Administración LocalMunicipal
Porto do Son
Servizo de axuda no fogar SAF de decembro

Aprobación de padróns fiscais A concelleira delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou resolución o 29/01/2020, aprobando o padrón definitivo do prezo público pola prestación do Servizo de Axuda no Fogar correspondente ao mes de decembro de 2019, por un importe total de 3.910,99 euros (tres mil novecentos dez euros con noventa e nove céntimos). O que se fai público para xeral coñecemento. Contra esta resolución poderá interpoñerse recurso de reposición ante o alcalde-presidente, de conformidade co artigo 14 do RD Lexislativo 2/2004, do 5 de marzo, texto refundido da Lei reguladora das facendas locais, no prazo dun mes, a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, do 13 de xullo, reguladora da Xurisdición Contenciosa-Administrativa. Porto do Son, 29 de xaneiro de 2020. O alcalde-presidente José Luis Oujo Pouso
05/02/2020 | Administración LocalMunicipal
A Pobra do Caramiñal
Aprobación inicial CEX 1/2020

O Pleno do Concello, na sesión realizada o 30 de xaneiro de 2020, aprobou provisionalmente os seguintes créditos extraordinarios: En cumprimento do disposto no artigo 177.2 e 169.1 do Real decreto lexislativo 2/2004, de 5 de marzo, e disposicións concordantes, exponse ó público na Secretaría do Concello durante un prazo de OITO días hábiles –que empezarán a contar dende o seguinte ó da inserción do presente edicto no Boletín Oficial da Provincia- para que as persoas interesadas poidan examinalo e presentar reclamacións, que deberán ser dirixidas ó alcalde desta corporación. No caso de non presentarse reclamacións, entenderase definitivamente aprobado. Na Pobra do Caramiñal, a 31 de xaneiro de 2020 O alcalde José Luis Piñeiro García
04/02/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de conservación de vías provinciais 2020, primeira fase

ANUNCIO DE APROBACIÓN DO PLAN DE CONSERVACIÓN DE VÍAS PROVINCIAIS 2020, PRIMEIRA FASE A Exma. Deputación Provincial da Coruña, en sesión celebrada o 31 de xaneiro de 2020, adoptou, entre outros, o seguinte acordo: 1.–Aprobar o Plan de CONSERVACIÓN DE VÍAS PROVINCIAIS 2020, PRIMEIRA FASE, cun orzamento total de 7.900.933,89 euros, con cargo á aplicación 0410/4531/61900 que se detalla: 2.–Expor ao público os Proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 31 de xaneiro de 2020. O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
04/02/2020 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de xaneiro de 2020

O día 29 de xaneiro de 2020 aprobouse por decreto da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de xaneiro de 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 30 de xaneiro de 2020. A Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Mª Teresa Deus Trasobares
04/02/2020 | Administración LocalMunicipal
Arteixo
Secretaría Xeral
Aprobación inicial do orzamento municipal para o exercicio económico do ano 2020

E D I C T O Aprobado inicialmente polo Pleno do Concello, en sesión ordinaria celebrada en data 30 de xaneiro de 2020, o orzamento xeral para o exercicio económico de 2020, ao abeiro do disposto no artigo 169.1 do RDL 2/2004, do 5 de marzo, polo que se aproba o texto refundido da Lei reguladora das facendas locais e disposicións concordantes, exponse ao público na Intervención deste Concello, polo prazo de quince días hábiles, que empezarán a contarse dende o día seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas para a súa resolución polo Pleno. No caso de non presentarse reclamacións, considerarase definitivamente aprobado o orzamento. Arteixo, 30 de xaneiro de 2020. Asinado dixitalmente: Carlos Calvelo Martínez Alcalde-presidente
04/02/2020 | Administración LocalMunicipal
Oza-Cesuras
Aprobación definitiva do proxecto de urbanización para acceso ao equipamento sanitario - asistencial da residencia de persoas maiores en Porzomillos - Oza Cesuras

Aprobado definitivamente o “PROYECTO DE URBANIZACIÓN EN PORZOMILLOS PARA ACCESO A EQUIPAMENTO SANITARIO-ASISTENCIAL“, de novembro de 2018, redactado pola arquitecta Dª Alina Carmen Ana Iciar Ipia Noia, e promovido por ANGRUDI, S. L, que executa os servizos e dotacións establecidos no“Plan especial de equipamiento en suelo rústico para la ordenación de una dotación sanitario-asistencial de residencia de personas mayores”, de conformidade co establecido no artigo 96.3 da Lei 2/2016, de 10 de febreiro de 2019, do solo de Galicia (en adiante LSG) e 226 do seu Regulamento, sen ningunha modificación ao non terse presentado alegacións nin reclamacións ao mesmo durante o prazo de información pública por acordo da Xunta de Goberno Local de data 15 de novembro de 2019. De conformidade co establecido no artigo 96.3 da Lei 2/2016, de 10 de febreiro, do solo de Galicia, se somete a información pública mediante anuncio no Boletín Oficial da Provincia, no Diario Oficial de Galicia e nun dos xornais de maior difusión na provincia. Contra este acordo poderá interpoñer recurso contencioso-administrativo no prazo de dous meses, contados a partir do día seguinte ó da recepción da presente notificación, perante o Xulgado do Contencioso-Administrativo de A Coruña. Non obstante, poderá interpoñer, con carácter potestativo, recurso de reposición perante o mesmo órgano que dictou o acto no prazo dun mes a contar igualmente desde a recepción da presente notificación. Neste caso, non poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición interposto. Todo isto sen prexuízo de que poida exercitar, no seu caso, calquera outro recurso que estime procedente. Oza-Cesuras, 28 de xaneiro de 2020. O ALCALDE, Asdo.- José Pablo González Cacheiro
04/02/2020 | Administración LocalMunicipal
Laxe
Anuncio en canto á solicitude de subvención para a mellora das instalacións térmicas da Casa Consistorial de Laxe

Asunto: solicitude de subvención para a “MELLORA DAS INSTALACIÓNS TÉRMICAS DA CASA CONSISTORIAL DE LAXE” Expte. Admvo. Núm.2020/A008/000003 Expte. Decreto núm.2020/G003/000066 Vista a Orde do 12 de decembro de 2019 da Vicepresidencia e Consellería de Presidencia, Administracións Públicas e Xustiza pola que se establecen as bases reguladoras e se convocan subvencións para creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2020, de forma individual e mediante o sistema de xestión compartida (publicada no DOG núm.247, do 30/12/2019). Esta Alcaldía, en virtude das atribucións concedidas pola normativa vixente, Primeiro: Aprobar o ANTEPROXECTO TÉCNICO redactado polo Christian Enrique Acho Diaz Estebanez D. David Pablo Calvente Arcieri, para a “MELLORA DAS INSTALACIÓNS TÉRMICAS DA CASA CONSISTORIAL DE LAXE”, por un orzamento total de 49.000,02 €. Segundo: Aprobar o orzamento de subvención do proxecto denominado “MELLORA DAS INSTALACIÓNS TÉRMICAS DA CASA CONSISTORIAL DE LAXE” por importe total de 49.000,02 €. e solicitar, ao abeiro da Orde do 12/12/2019 á Vicepresidencia e Consellería de Presidencia, Administracións Públicas e Xustiza unha subvención por importe de 39.200,016 €, que equivale ao 80% do custo total do orzamento do devandito investimento para a execución do proxecto denominado “MELLORA DAS INSTALACIÓNS TÉRMICAS DA CASA CONSISTORIAL DE LAXE”. Terceiro: Aceptar as condicións de financiamento e demais requisitos establecidos na Orde do 12/12/2019 antes mencionada. Cuarto: Presentar, en consecuencia, a correspondente solicitude de subvención conforme ao modelo normalizado que figura no ANEXO I (código do procedemento PR486A) da devandita orde e remitir a solicitude, xunto co resto da documentación esixida no artigo 6 da citada Orde, á Vicepresidencia e Consellería de Presidencia, Administracións Públicas e Xustiza, Dirección Xeral de Administración Local. Quinto: Que se proceda á súa publicación no Boletín Oficial da Provincia e no Taboleiro de Anuncios deste concello. Mándao e asínao, en Laxe,( 28/01/2020), o alcalde D. José Luís Pérez Añón, do que eu como secretaria dou fe. O alcalde, A secretaria-interventora, José Luís Pérez Añón Begoña Carrasco García
04/02/2020 | Administración LocalMunicipal
Ferrol
Xestión Tributaria
Padrón aparcadoiro da Magdalena febreiro 2020

O día 27/01/2020 aprobouse por decreto da Alcaldía o Padrón municipal do aparcadoiro subterráneo do Mercado da Magdalena correspondente ao mes de febreiro de 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 29 de xaneiro de 2019 A concelleira delegada da Área de economía, facenda e patrimonio Asdo.: Mª Teresa Deus Trasobares
04/02/2020 | Administración LocalMunicipal
Ferrol
Xestión Tributaria
Padrón mercados xaneiro 2020

O día 27/01/2020 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ao mes de xaneiro do exercicio 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 29 de xaneiro de 2020 A concelleira delegada da Área de economía, facenda e patrimonio Asdo.: Mª Teresa Deus Trasobares
04/02/2020 | Administración LocalMunicipal
Santiago de Compostela
Departamento de Tráfico. Xestión de Multas
Bando Alcaldía multirradar

15078DCIR14I081[ ²15078DCIR14I081[`» ²15078DCIR14I081[`» A Lei 39/2015, de 1 de outubro, do Procedemento Administrativo Común das Administracións Públicas promove o emprego e aplicación das técnicas e medios electrónicos, informáticos e telemáticos, para o desenvolvemento da actividade e o exercicio das súas competencias, establecendo programas e aplicacións que haberán de ser previamente aprobadas polo órgano competente e deberanse difundir publicamente as súas características. Co fin de mellorar as condicións de ordenación e regulación do tráfico na cidade e fundamentalmente para garantir o cumprimento das normas de seguridade vial, entre as medidas a adoptar destacan as encamiñadas a dotar dunha maior eficacia ós procedementos sancionadores en materia de tráfico, circulación de vehículos a motor e seguridade vial, que se xestionan na Area de Mobilidade deste Concello de Santiago. É por elo que, con esta mesma data, o Concelleiro de Mobilidade e Seguridade autorizou a posta en funcionamento dun novo sistema de control da velocidade mediante o denominado “multaradar C”. Estase a tratar dun dispositivo que detecta os vehículos que circulan pola súa área de control (ata un total de 6 carrís ó mesmo tempo, en ámbolos dous sentidos), incumprindo o límite de velocidade establecido na sinalización correspondente. O dispositivo vai instalado nunha cabina de solo normalizada pola DXT, para este tipo de aparellos e se ubicará no lateral da calzada, nos emprazamentos que o concello estime en función da seguridade vial. O sistema fotografía os vehículos que exceden do límite de velocidade establecido. A imaxe do vehículo infractor xunto coa medición da velocidade, carril polo que circula e outros datos relevantes, quedan rexistrados nun arquivo dixital encriptado e a proba de falsificación. Unha vez comprobada polos axentes da policía local que a imaxe reúne os requisitos de proba suficiente para validala, se formulará a correspondente denuncia e procederase a xestionar a tramitación do expediente sancionador. Este dispositivo que se poñerá en funcionamento a partires do vindeiro día 3 de febreiro deste ano, permitirá mellorar a seguridade de tódolos usuarios da vía previndo os accidentes de tráfico. Para xeral coñecemento, este bando publicarase no Boletín Oficial da Provincia da Coruña e se insertará anuncio nun dos xornais de maior difusión da localidade.- Santiago a 24 de xaneiro de 2020 O ALCADE-PRESIDENTE Longina Ivan Mariano Diaw Edge
04/02/2020 | Administración LocalMunicipal
Ferrol
Xestión Tributaria
Padrón venda ambulante meses outubro, novembro e decembro 2019

O día 24/01/2020 aprobouse por decreto da Alcaldía o Padrón municipal de venda ambulante dos postos do Feirón de Recimil, Magdalena e Inferniño correspondente ós meses de outubro, novembro e decembro do exercicio 2019. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 29 de xaneiro de 2020 A concelleira delegada da Área de economía, facenda e patrimonio, Asdo.: Mª Teresa Deus Trasobares